
Joi, 29 octombrie 2020, Şcoala Doctorală „Simion Mehedinti” a Facultății de Geografie din cadrul Universității din București va organiza, în intervalul 16:00-19:00, webinarul „Cum se publică și se influențează dialogul politic: scrierea, publicarea și comunicarea eficientă în științele mediului”. 
Conferința va fi susținută de dr. William S. Keeton, profesor al Facultății de Ecologie Forestieră și Silvicultură din cadrul Universităţii din Vermont (SUA) și director al Laboratorului al Dinamicii Carbonului.
Autor sau co-autor a peste 130 de publicaţii în reviste şi edituri de prestigiu, dr. William S. Keeton este cunoscut pentru implicarea sa ştiinţifică dar şi civică în rezolvarea unor probleme de mediu din America şi Europa. 
Una dintre acestea, cu reverberaţii internaţionale, este în cadrul forurilor care au înscris în lista Patrimoniului Mondial UNESCO  mai multe pădurile virgine din Europa, opt fiind din România (2017). 
Este un membru foarte activ în cadrul reţelei Ştiinţă pentru Carpaţi (S4C), unde a colaborat cu membri ai comunităţii ştiinţifice carpatice implicit din universitatea noastră. 
Mai multe informaţii despre webinarul „Cum se publică și se influențează dialogul politic: scrierea, publicarea și comunicarea eficientă în științele mediului” pot fi accesate aici.
